# Úradný vestník C 197/2023

| | ISSN 1977-1037 |
| --- | --- |
| Úradný vestník
  Európskej únie | C 197 |
| | |
| Slovenské vydanie | Informácie a oznámenia | Ročník 665. júna 2023 |

ISSN 1977-1037

Úradný vestník

Európskej únie

C 197

Slovenské vydanie

Informácie a oznámenia

Ročník 665. júna 2023

---

| Obsah | Strana |
| --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Rada |
| 2023/C 197/01 | Rozhodnutie Rady z 30. mája 2023, ktorým sa vymenúvajú dvaja zástupcovia členských štátov za členov a náhradníkov správnej rady Európskeho úradu pre bezpečnosť potravín | 1 |
| | Európska komisia |
| 2023/C 197/02 | Výmenný kurz eura – 2. júna 2023 | 3 |

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

2023/C 197/01

Rozhodnutie Rady z 30. mája 2023, ktorým sa vymenúvajú dvaja zástupcovia členských štátov za členov a náhradníkov správnej rady Európskeho úradu pre bezpečnosť potravín

1

Európska komisia

2023/C 197/02

Výmenný kurz eura – 2. júna 2023

3

---

| | V   Oznamy |
| --- | --- |
| | INÉ AKTY |
| | Európska komisia |
| 2023/C 197/03 | Uverejnenie schválenej štandardnej zmeny špecifikácie výrobku s chráneným označením pôvodu alebo chráneným zemepisným označením v sektore poľnohospodárskych výrobkov a potravín, ako sa uvádza v článku 6b ods. 2 a 3 delegovaného nariadenia Komisie (EÚ) č. 664/2014 | 4 |
| 2023/C 197/04 | Uverejnenie jednotného dokumentu zmeneného na základe schválenia nepodstatnej zmeny v súlade s článkom 53 ods. 2 druhým pododsekom nariadenia (EÚ) č. 1151/2012 | 9 |

V   Oznamy

INÉ AKTY

Európska komisia

2023/C 197/03

Uverejnenie schválenej štandardnej zmeny špecifikácie výrobku s chráneným označením pôvodu alebo chráneným zemepisným označením v sektore poľnohospodárskych výrobkov a potravín, ako sa uvádza v článku 6b ods. 2 a 3 delegovaného nariadenia Komisie (EÚ) č. 664/2014

4

2023/C 197/04

Uverejnenie jednotného dokumentu zmeneného na základe schválenia nepodstatnej zmeny v súlade s článkom 53 ods. 2 druhým pododsekom nariadenia (EÚ) č. 1151/2012

9

---

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

| 5.6.2023 | SK | Úradný vestník Európskej únie | C 197/1 |
| --- | --- | --- | --- |

5.6.2023

SK

Úradný vestník Európskej únie

C 197/1

---

ROZHODNUTIE RADY

z 30. mája 2023,

ktorým sa vymenúvajú dvaja zástupcovia členských štátov za členov a náhradníkov správnej rady Európskeho úradu pre bezpečnosť potravín

(2023/C 197/01)

RADA EURÓPSKEJ ÚNIE,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 25 ods. 1,

so zreteľom na návrhy na vymenovanie, ktoré Rade predložili Dánsko a Švédsko,

keďže:

| (1) | Je mimoriadne dôležité zabezpečiť nezávislosť, vysoké vedecké štandardy, transparentnosť a efektívnosť Európskeho úradu pre bezpečnosť potravín (ďalej len „EFSA“). Takisto je nevyhnutné zabezpečiť spoluprácu EFSA s členskými štátmi. |
| --- | --- |

(1)

Je mimoriadne dôležité zabezpečiť nezávislosť, vysoké vedecké štandardy, transparentnosť a efektívnosť Európskeho úradu pre bezpečnosť potravín (ďalej len „EFSA“). Takisto je nevyhnutné zabezpečiť spoluprácu EFSA s členskými štátmi.

| (2) | V článku 25 ods. 1 nariadenia (ES) č. 178/2002 sa vyžaduje, aby každý členský štát navrhol do správnej rady EFSA jedného člena a jedného náhradníka ako svojich zástupcov. Takto navrhnutých členov a náhradníkov s hlasovacím právom vymenúva Rada na obdobie štyroch rokov, ktoré sa môže predĺžiť. |
| --- | --- |

(2)

V článku 25 ods. 1 nariadenia (ES) č. 178/2002 sa vyžaduje, aby každý členský štát navrhol do správnej rady EFSA jedného člena a jedného náhradníka ako svojich zástupcov. Takto navrhnutých členov a náhradníkov s hlasovacím právom vymenúva Rada na obdobie štyroch rokov, ktoré sa môže predĺžiť.

| (3) | Rada svojím rozhodnutím zo 7. apríla 2022 (2) vymenovala zástupcov členských štátov za členov a náhradníkov správnej rady EFSA na obdobie od 1. júla 2022 do 30. júna 2026. |
| --- | --- |

(3)

Rada svojím rozhodnutím zo 7. apríla 2022 (2) vymenovala zástupcov členských štátov za členov a náhradníkov správnej rady EFSA na obdobie od 1. júla 2022 do 30. júna 2026.

| (4) | Listom z 13. februára 2023 bol EFSA informovaný o odchode dánskej členky Annelise FENGEROVEJ do dôchodku. |
| --- | --- |

(4)

Listom z 13. februára 2023 bol EFSA informovaný o odchode dánskej členky Annelise FENGEROVEJ do dôchodku.

| (5) | Listom z 23. marca 2023 bol EFSA informovaný o odchode švédskej náhradníčky Hanny DUFVAOVEJ do dôchodku. |
| --- | --- |

(5)

Listom z 23. marca 2023 bol EFSA informovaný o odchode švédskej náhradníčky Hanny DUFVAOVEJ do dôchodku.

| (6) | Mali by sa preto vymenovať dvaja noví zástupcovia, ktorí budú zastávať funkciu na zvyšok funkčného obdobia svojich predchodcov. |
| --- | --- |

(6)

Mali by sa preto vymenovať dvaja noví zástupcovia, ktorí budú zastávať funkciu na zvyšok funkčného obdobia svojich predchodcov.

| (7) | Zástupcovia, ktorých navrhli Dánsko a Švédsko, majú relevantné a rozsiahle skúsenosti a odborné znalosti v oblasti právnych predpisov a politiky potravinového reťazca vrátane hodnotenia rizika, ako aj v oblasti riadiacich, administratívnych, finančných a právnych záležitostí. Ich vymenovaním sa preto v rámci správnej rady EFSA zabezpečia najprísnejšie štandardy spôsobilosti a najširšia škála dostupných relevantných skúseností, |
| --- | --- |

(7)

Zástupcovia, ktorých navrhli Dánsko a Švédsko, majú relevantné a rozsiahle skúsenosti a odborné znalosti v oblasti právnych predpisov a politiky potravinového reťazca vrátane hodnotenia rizika, ako aj v oblasti riadiacich, administratívnych, finančných a právnych záležitostí. Ich vymenovaním sa preto v rámci správnej rady EFSA zabezpečia najprísnejšie štandardy spôsobilosti a najširšia škála dostupných relevantných skúseností,

PRIJALA TOTO ROZHODNUTIE:

Článok 1

Za člena správnej rady Európskeho úradu pre bezpečnosť potravín sa týmto do 30. júna 2026 vymenúva:

| — | pán Tejs BINDERUP (Dánsko). |
| --- | --- |

—

pán Tejs BINDERUP (Dánsko).

Článok 2

Za náhradníka správnej rady Európskeho úradu pre bezpečnosť potravín sa týmto do 30. júna 2026 vymenúva:

| — | pani Kristina GRANELLI (Švédsko). |
| --- | --- |

—

pani Kristina GRANELLI (Švédsko).

Článok 3

Toto rozhodnutie nadobúda účinnosť dňom jeho prijatia.

V Bruseli 30. mája 2023

Za Radu

predseda

P. KULLGREN

---

(1)  Ú. v. ES L 31, 1.2.2002, s. 1.

1

(2)  Rozhodnutie Rady zo 7. apríla 2022, ktorým sa vymenúvajú zástupcovia členských štátov za členov a náhradníkov správnej rady Európskeho úradu pre bezpečnosť potravín (Ú. v. EÚ C 159, 12.4.2022, s. 6).

2

---

Európska komisia

| 5.6.2023 | SK | Úradný vestník Európskej únie | C 197/3 |
| --- | --- | --- | --- |

5.6.2023

SK

Úradný vestník Európskej únie

C 197/3

---

Výmenný kurz eura (1)

2. júna 2023

(2023/C 197/02)

1 euro =

| | Mena | Výmenný kurz |
| --- | --- | --- |
| USD | Americký dolár | 1,0763 |
| JPY | Japonský jen | 149,46 |
| DKK | Dánska koruna | 7,4488 |
| GBP | Britská libra | 0,85930 |
| SEK | Švédska koruna | 11,5505 |
| CHF | Švajčiarsky frank | 0,9758 |
| ISK | Islandská koruna | 150,10 |
| NOK | Nórska koruna | 11,8450 |
| BGN | Bulharský lev | 1,9558 |
| CZK | Česká koruna | 23,657 |
| HUF | Maďarský forint | 371,36 |
| PLN | Poľský zlotý | 4,4975 |
| RON | Rumunský lei | 4,9622 |
| TRY | Turecká líra | 22,4742 |
| AUD | Austrálsky dolár | 1,6248 |
| CAD | Kanadský dolár | 1,4443 |
| HKD | Hongkongský dolár | 8,4346 |
| NZD | Novozélandský dolár | 1,7652 |
| SGD | Singapurský dolár | 1,4474 |
| KRW | Juhokórejský won | 1 401,66 |
| ZAR | Juhoafrický rand | 20,9461 |
| CNY | Čínsky juan | 7,6065 |
| IDR | Indonézska rupia | 15 975,82 |
| MYR | Malajzijský ringgit | 4,9268 |
| PHP | Filipínske peso | 60,132 |
| RUB | Ruský rubeľ | |
| THB | Thajský baht | 37,251 |
| BRL | Brazílsky real | 5,3752 |
| MXN | Mexické peso | 18,8527 |
| INR | Indická rupia | 88,6380 |

Mena

Výmenný kurz

USD

Americký dolár

1,0763

JPY

Japonský jen

149,46

DKK

Dánska koruna

7,4488

GBP

Britská libra

0,85930

SEK

Švédska koruna

11,5505

CHF

Švajčiarsky frank

0,9758

ISK

Islandská koruna

150,10

NOK

Nórska koruna

11,8450

BGN

Bulharský lev

1,9558

CZK

Česká koruna

23,657

HUF

Maďarský forint

371,36

PLN

Poľský zlotý

4,4975

RON

Rumunský lei

4,9622

TRY

Turecká líra

22,4742

AUD

Austrálsky dolár

1,6248

CAD

Kanadský dolár

1,4443

HKD

Hongkongský dolár

8,4346

NZD

Novozélandský dolár

1,7652

SGD

Singapurský dolár

1,4474

KRW

Juhokórejský won

1 401,66

ZAR

Juhoafrický rand

20,9461

CNY

Čínsky juan

7,6065

IDR

Indonézska rupia

15 975,82

MYR

Malajzijský ringgit

4,9268

PHP

Filipínske peso

60,132

RUB

Ruský rubeľ

THB

Thajský baht

37,251

BRL

Brazílsky real

5,3752

MXN

Mexické peso

18,8527

INR

Indická rupia

88,6380

---

(1)  Zdroj: referenčný výmenný kurz publikovaný ECB.

---

V Oznamy

INÉ AKTY

Európska komisia

| 5.6.2023 | SK | Úradný vestník Európskej únie | C 197/4 |
| --- | --- | --- | --- |

5.6.2023

SK

Úradný vestník Európskej únie

C 197/4

---

Uverejnenie schválenej štandardnej zmeny špecifikácie výrobku s chráneným označením pôvodu alebo chráneným zemepisným označením v sektore poľnohospodárskych výrobkov a potravín, ako sa uvádza v článku 6b ods. 2 a 3 delegovaného nariadenia Komisie (EÚ) č. 664/2014

(2023/C 197/03)

Toto oznámenie sa uverejňuje v súlade s článkom 6b ods. 5 delegovaného nariadenia Komisie (EÚ) č. 664/2014 (1).

Oznámenie o schválení štandardnej zmeny špecifikácie výrobku s chráneným označením pôvodu alebo chráneným zemepisným označením pochádzajúceho z členského štátu [Nariadenie (EÚ) č. 1151/2012]

„Maçã de Alcobaça“

EÚ č.: PGI-PT-0261-AM01 – 15.3.2023

CHOP ( ) CHZO (X)

1.   Názov výrobku

„Maçã de Alcobaça“

2.   Členský štát, ku ktorému zemepisná oblasť patrí

Portugalsko

3.   Orgán členského štátu oznamujúci štandardnú zmenu

Generálne riaditeľstvo pre poľnohospodárstvo a rozvoj vidieka

–

4.   Opis schválenej zmeny (schválených zmien)

Žiadosť o schválenie podstatnej zmeny špecifikácie výrobku s chráneným označením pôvodu alebo chráneným zemepisným označením

Opis

Špecifické údaje na označení súvisiace s názvom CHZO. Logo „Maçã de Alcobaça“ bolo odstránené s cieľom:

| | predísť neaktuálnosti, neprimeranosti alebo zastaranosti obrázka v priebehu rokov, |
| --- | --- |

predísť neaktuálnosti, neprimeranosti alebo zastaranosti obrázka v priebehu rokov,

| | umožniť používanie CHZO subjektom, ktoré nepatria do riadiacej skupiny, |
| --- | --- |

umožniť používanie CHZO subjektom, ktoré nepatria do riadiacej skupiny,

| | obmedziť príčiny konfliktov medzi rôznymi marketingovými prístupmi a stratégiami. |
| --- | --- |

obmedziť príčiny konfliktov medzi rôznymi marketingovými prístupmi a stratégiami.

Táto zmena sa týka jednotného dokumentu.

JEDNOTNÝ DOKUMENT

„Maçã de Alcobaça“

EÚ č.: PGI-PT-0261-AM01 – 15.3.2022

CHOP ( ) CHZO (X)

1.   Názov [CHOP alebo CHZO]

„Maçã de Alcobaça“

2.   Členský štát alebo tretia krajina

Portugalsko

3.   Opis poľnohospodárskeho výrobku alebo potraviny

3.1.   Druh výrobku [uvedený v prílohe XI]

Trieda 1.6. Ovocie, zelenina a obilniny v pôvodnom stave alebo spracované

3.2.   Opis výrobku, na ktorý sa vzťahuje názov uvedený v bode 1

Ak sa ovocie zo skupín Casa Nova, Golden Delicious, Red Delicious, Gala, Fuji, Granny Smith, Jonagold, Reineta a Pink produkuje vo vymedzenej zemepisnej oblasti, je veľmi pevné a chrumkavé a má vysoký obsah cukru a kyseliny, vďaka čomu má sladkokyslastú chuť a intenzívnu arómu.

Zo štúdie výživových a funkčných vlastností odrôd „Maçã de Alcobaça“ (tabuľka 1 – Almeida a Pintado, 2008) vyplýva, že jablká majú vysokú priemernú hodnotu celkového obsahu kyselín. Je to zásadné pre rovnováhu cukru a kyseliny, vďaka ktorej majú jablká „Maçã de Alcobaça“ špecifickú arómu a sladkokyslastú chuť, ktorou sa odlišujú od ostatných jabĺk.

Tabuľka 1

Obsah rozpustných pevných látok a titračná kyslosť analyzovaných kultivarov jabĺk

| Priemerný rozsah hodnôt pre odrody jabĺk | Rozpustné pevné látky (g/100 g) | Titračná kyslosť
  (g jablčnanu/100 g) |
| --- | --- | --- |
| 10,2  – 15,3 | 0,2  – 0,76 |
| Zdroj: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Projecto Agro 937. |

Priemerný rozsah hodnôt pre odrody jabĺk

Rozpustné pevné látky (g/100 g)

Titračná kyslosť

(g jablčnanu/100 g)

10,2  – 15,3

0,2  – 0,76

Zdroj: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Projecto Agro 937.

Jablká „Maçã de Alcobaça“ majú takisto ďalšie kvalitatívne a organoleptické vlastnosti, ktoré sa považujú za špecifické a môžu byť pripísané konkrétnym environmentálnym podmienkam v oblasti produkcie. Patrí medzi ne veľmi pevná, chrumkavá dužina, tmavočervená farba červených a dvojfarebných druhov ovocia, intenzívna aróma, viditeľné rozptýlené bodky na šupke a výrazná hrdzavosť v stopkovej jamke.

Jablká „Maçã de Alcobaça“ sa môžu uvádzať na trh:

| a) | vcelku, so šupkou alebo olúpané a |
| --- | --- |

a)

vcelku, so šupkou alebo olúpané a

| b) | nakrájané na kúsky, so šupkou alebo olúpané. |
| --- | --- |

b)

nakrájané na kúsky, so šupkou alebo olúpané.

3.3.   Krmivo (len pri výrobkoch živočíšneho pôvodu) a suroviny (len pri spracovaných výrobkoch)

–

3.4.   Špecifické kroky výroby, ktoré sa musia uskutočniť vo vymedzenej zemepisnej oblasti

Všetky kroky produkcie „Maçã de Alcobaça“, od výsadby jabloňových sadov až po zber ovocia, sa uskutočňujú výlučne vo vymedzenej zemepisnej oblasti.

3.5.   Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

Jablká sa zberajú v takej fáze zrelosti, ktorá umožňuje, aby ich zrenie mohlo ďalej pokračovať a aby sa mohli v chladnom prostredí za vhodných podmienok skladovať. Nie všetky jablká sa balia ihneď po zbere a dodaní do skladov/baliarní. Všetky operácie a záznamy, ktoré umožňujú vysledovateľnosť späť k zdroju, sa kontrolujú.

Pri ostatných spôsoboch obchodnej úpravy musia byť splnené všetky povinné požiadavky na nespracované jablká okrem veľkosti a triedy.

Umývaním, krájaním a balením sa nesmú meniť vlastnosti nespracovaných jabĺk „Maçã de Alcobaça“ a dávky lúpaných alebo krájaných jabĺk, ktoré nespĺňajú stanovené charakteristické podmienky výrobku, sú zamietnuté. Jablká sa umývajú celé a nekrájané, aby sa tým nezmenili vlastnosti nespracovaného produktu.

Na zníženie oxidácie musí lúpanie, krájanie a balenie prebiehať v chladnom prostredí. Jablká musia byť balené do nepriepustného obalu zo špeciálnej fólie, ktorý zabraňuje výmene plynov s vonkajším prostredím, a vnútri sa potom vytvorí zmenená atmosféra, t. j. s nízkym obsahom kyslíka. Produkt sa potom musí pripraviť na predaj, uskladňovať a prevážať v chladnom prostredí.

3.6.   Špecifické pravidlá označovania výrobku, na ktorý sa vzťahuje registrovaný názov

Na označení výrobku „Maça de Alcobaça“ sa musia za názvom výrobku uvádzať slová „Indicação Geográfica Protegida“ alebo skratka „IGP“.

4.   Stručné vymedzenie zemepisnej oblasti

Administratívne vymedzená zemepisná oblasť pozostáva z obcí Alcobaça, Batalha, Bombarral, Cadaval, Caldas da Rainha, Leiria, Lourinhã, Marinha Grande, Nazaré, Óbidos, Peniche, Porto de Mós, Rio Maior a Torres Vedras.

5.   Súvislosť so zemepisnou oblasťou

Oblasť produkcie „Maçã de Alcobaça“ sa nachádza približne medzi pohorím Serra dos Candeeiros a morom, čo vytvára veľmi špecifickú mikroklímu. Mikroklíma spolu s vhodnou pôdou vytvárajú podmienky, ktoré sú ideálne na pestovanie jabĺk vysokej organoleptickej kvality a so špecifickými vlastnosťami, ktorými sa odlišujú od jabĺk pestovaných v iných regiónoch.

Fyzická geografia oblasti je rôznorodá, takže práve špecifickou mikroklímou, ktorá sa líši od mikroklímy okolitých oblastí, sa dá vysvetliť, prečo tu majú tieto odrody jabĺk iné vlastnosti. Keďže oblasť sa nachádza v blízkosti Atlantiku, teploty sú stále; denná priemerná teplota je okolo 15 °C. Úhrn zrážok sa pohybuje od ročného priemeru 600 mm do 900 mm v blízkosti pohoria Serra dos Candeeiros v kraji Alcobaça. Vlhkosť vzduchu je ovplyvnená blízkosťou mora a prevládajúcimi severnými a severozápadnými vetrami, pričom priemerná ročná hodnota sa pohybuje okolo 80 %. Slnečný svit, hoci zmiernený stredomorským vplyvom, je ovplyvnený oblačnosťou a v priemere sa pohybuje od 2 400 do 2 500 hodín.

Veľmi špecifickou mikroklímou oblasti, ktorá sa líši od mikroklímy okolitých oblastí, sa dá vysvetliť, prečo tu tieto odrody jabĺk tak dobre rastú a prečo majú iné vlastnosti.

Opísané odrody jabĺk, pestované vo vymedzenej zemepisnej oblasti, sú veľmi pevné a chrumkavé a majú vysoký obsah cukru a kyselín, ktorý im dodáva špecifickú sladkokyslastú chuť a intenzívnu arómu.

V porovnaní s referenčnými hodnotami jabĺk stanovenými v tabuľkách zverejnených inštitútom Instituto Ricardo Jorge (tabuľka 2 – INSA, 2006) sa podľa priemerných hodnôt výživových a funkčných vlastností odrôd „Maçã de Alcobaça“ zistených v štúdii (tabuľka 1 – Almeida a Pintado, 2008) preukázal výrazný rozdiel v celkovom obsahu kyselín (takmer dvojnásobný).

Tabuľka 2

Nutričné zloženie jabĺk

| Jablko | Energia (kcal/100 g) | Voda (g/100 g) | Vláknina (g/100 g) | Sacharidy (g/100 g) | Organické kyseliny (g/100 g) | Bielkoviny v g/100 g | Tuky (g/100 g) | Popol (g/100 g) |
| --- | --- | --- | --- | --- | --- | --- | --- | --- |
| 57 | 82,9 | 2,1 | 13,6 | 0,20 | 0,2 | 0,5 | 0,32 |
| Zdroj: INSA (2006). |

Jablko

Energia (kcal/100 g)

Voda (g/100 g)

Vláknina (g/100 g)

Sacharidy (g/100 g)

Organické kyseliny (g/100 g)

Bielkoviny v g/100 g

Tuky (g/100 g)

Popol (g/100 g)

57

82,9

2,1

13,6

0,20

0,2

0,5

0,32

Zdroj: INSA (2006).

V štúdii s názvom Caracterização nutritiva e funcional de variedades de Maçã de Alcobaça možno okrem iného nájsť nutričné zloženie jabĺk „Maçã de Alcobaça“ (tabuľka 3). Z údajov uvedených v tabuľke 3 vyplýva, že priemerné hodnoty sacharidov a bielkovín v jablkách „Maça de Alcobaça“ sú vyššie než hodnoty vo väčšine ostatných jabĺk uvedené v tabuľke Tabela da Composição de Alimentos uverejnenej inštitútom Instituto Nacional de Saúde Dr. Ricardo Jorge (tabuľka 2 – INSA, 2006).

Tabuľka 3

Nutričné zloženie určitých odrôd jabĺk „Maçã de Alcobaça“. Hodnoty sú uvedené pre hmotnosť jedlej časti (šupka a dužina) čerstvého ovocia

| Priemer za odrody | Energia (kcal/100 g) | Voda (g/100 g) | Vláknina (g/100 g) | Sacharidy (g/100 g) | Bielkoviny v g/100 g | Tuky (g/100 g) | Popol (g/100 g) |
| --- | --- | --- | --- | --- | --- | --- | --- |
| 52,7 | 84,5 | 2,1 | 14,9 | 0,37 | 0,10 | 0,22 |
| Zdroj: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Projecto Agro 937. |

Priemer za odrody

Energia (kcal/100 g)

Voda (g/100 g)

Vláknina (g/100 g)

Sacharidy (g/100 g)

Bielkoviny v g/100 g

Tuky (g/100 g)

Popol (g/100 g)

52,7

84,5

2,1

14,9

0,37

0,10

0,22

Zdroj: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Projecto Agro 937.

| 5.3 | Príčinná súvislosť medzi zemepisnou oblasťou a kvalitou alebo vlastnosťami výrobku (pre CHOP) alebo špecifickou kvalitou, povesťou alebo inou vlastnosťou výrobku (pre CHZO).
  Bez ohľadu na genetické (Iglesias et al., 2008; 2012) a ekofyziologické (Gonzalez-Talice et al., 2013) faktory, ktoré ovplyvňujú kvalitu a organoleptické vlastnosti jabĺk „Maçã de Alcobaça“, najmä pokiaľ ide o farbu a arómu, nemožno prehliadať dôležitosť environmentálnych podmienok, najmä teploty a vlhkosti.
  Konkrétne teplotné a vlhkostné podmienky spôsobené blízkosťou mora a horského systému Aire-Candeeiros-Montejunto, ktorý sa tiahne od severu na juh rovnobežne s pobrežím, určujú nutričné zloženie jabĺk „Maçã de Alcobaça“, ktoré sú tak chrumkavejšie a šťavnatejšie a odlišujú sa od iných jabĺk.
  Jablká však získali označenie CHZO nielen pre svoje výrazné kvality, ale aj pre svoju prestížnu povesť, ktorej sa na trhu tešia už stovky rokov.
  Oblasť produkcie „Maçã de Alcobaça“ zodpovedá oblasti historicky známej ako Coutos de Alcobaça. Tá bola pôvodne vymedzená v 12. a 13. storočí z politických dôvodov a dôkazy potvrdzujú, že v skutočnosti sa tiahla ďalej na juh.
  Krajinu, ktorá bola vhodná pre poľnohospodárstvo a ktorá zodpovedá oblasti, kde sa dnes pestujú tieto jablká, tak prevzali mnísi.
  Pestovanie ovocia, najmä jabĺk, sa stalo dôležitou činnosťou. V čase, keď bolo málo sladkostí, sa jablká jedli ako dezert na záver skvelého jedla. Podľa M. Vieira Natividade „sa mnísi starali o svoje ovocné stromy s veľkou pozornosťou“.
  Jablká pestované v regióne Alcobaça začali byť známe pre svoje organoleptické vlastnosti: „Mali vlastnosti, vďaka ktorým vynikali: postupný prechod od sladkej po kyslú chuť naprieč dlhým zoznamom odrôd; nádherná vôňa, krásne živé farby...“. (Natividade, M. V.; 1912 – Frutas d’Alcobaça).
  M. Vieira Natividade tiež napísal: „... bolo tam toľko jabloňových sadov, že v regióne Alcobaça dodnes ovocie znamená jablko a sad znamená jablkový sad.“ |
| --- | --- |

5.3

Bez ohľadu na genetické (Iglesias et al., 2008; 2012) a ekofyziologické (Gonzalez-Talice et al., 2013) faktory, ktoré ovplyvňujú kvalitu a organoleptické vlastnosti jabĺk „Maçã de Alcobaça“, najmä pokiaľ ide o farbu a arómu, nemožno prehliadať dôležitosť environmentálnych podmienok, najmä teploty a vlhkosti.

Konkrétne teplotné a vlhkostné podmienky spôsobené blízkosťou mora a horského systému Aire-Candeeiros-Montejunto, ktorý sa tiahne od severu na juh rovnobežne s pobrežím, určujú nutričné zloženie jabĺk „Maçã de Alcobaça“, ktoré sú tak chrumkavejšie a šťavnatejšie a odlišujú sa od iných jabĺk.

Jablká však získali označenie CHZO nielen pre svoje výrazné kvality, ale aj pre svoju prestížnu povesť, ktorej sa na trhu tešia už stovky rokov.

Oblasť produkcie „Maçã de Alcobaça“ zodpovedá oblasti historicky známej ako Coutos de Alcobaça. Tá bola pôvodne vymedzená v 12. a 13. storočí z politických dôvodov a dôkazy potvrdzujú, že v skutočnosti sa tiahla ďalej na juh.

Krajinu, ktorá bola vhodná pre poľnohospodárstvo a ktorá zodpovedá oblasti, kde sa dnes pestujú tieto jablká, tak prevzali mnísi.

Pestovanie ovocia, najmä jabĺk, sa stalo dôležitou činnosťou. V čase, keď bolo málo sladkostí, sa jablká jedli ako dezert na záver skvelého jedla. Podľa M. Vieira Natividade „sa mnísi starali o svoje ovocné stromy s veľkou pozornosťou“.

Jablká pestované v regióne Alcobaça začali byť známe pre svoje organoleptické vlastnosti: „Mali vlastnosti, vďaka ktorým vynikali: postupný prechod od sladkej po kyslú chuť naprieč dlhým zoznamom odrôd; nádherná vôňa, krásne živé farby...“. (Natividade, M. V.; 1912 – Frutas d’Alcobaça).

M. Vieira Natividade tiež napísal: „... bolo tam toľko jabloňových sadov, že v regióne Alcobaça dodnes ovocie znamená jablko a sad znamená jablkový sad.“

Odkaz na uverejnenie špecifikácie

https://tradicional.dgadr.gov.pt/images/prod_imagens/frescos/docs/CE_maca_alcoba%C3%A7a_2021.pdf

---

(1)  Ú. v. EÚ L 179, 19.6.2014, s. 17.

---

| 5.6.2023 | SK | Úradný vestník Európskej únie | C 197/9 |
| --- | --- | --- | --- |

5.6.2023

SK

Úradný vestník Európskej únie

C 197/9

---

Uverejnenie jednotného dokumentu zmeneného na základe schválenia nepodstatnej zmeny v súlade s článkom 53 ods. 2 druhým pododsekom nariadenia (EÚ) č. 1151/2012

(2023/C 197/04)

Európska komisia schválila túto nepodstatnú zmenu v súlade s článkom 6 ods. 2 tretím pododsekom delegovaného nariadenia Komisie (EÚ) č. 664/2014 (1).

Žiadosť o schválenie tejto nepodstatnej zmeny je uverejnená v databáze Komisie eAmbrosia.

JEDNOTNÝ DOKUMENT

„HUILE D’OLIVE DE CORSE / HUILE D’OLIVE DE CORSE – OLIU DI CORSICA“

EÚ č.: PDO-FR-0428-AM02 – 29. 11. 2021

CHOP (X) CHZO ( )

1.   Názov (názvy)

„Huile d’olive de Corse / Huile d’olive de Corse – Oliu di Corsica“

2.   Členský štát alebo tretia krajina

Francúzsko

3.   Opis poľnohospodárskeho výrobku alebo potraviny

3.1.   Druh výrobku

Trieda 1.5. Oleje a tuky (maslo, margarín, oleje atď.)

3.2.   Opis výrobku, na ktorý sa vzťahuje názov uvedený v bode 1

Olej „Huile d’olive de Corse“/„Huile d’olive de Corse – Oliu di Corsica“ sa vyznačuje arómami pripomínajúcimi mandle, artičoky, seno, sušené ovocie alebo jablká. Má slamovožltú až svetložltú farbu, niekedy aj so zeleným odleskom.

Pri prvom uvedení na trh je pikantnosť (nazývaná „ostrosť“ v súlade s týmto jednotným dokumentom) a horkosť nižšia alebo sa rovná 3 na stupnici zmyslového hodnotenia Medzinárodnej rady pre olivy (IOC).

Voľná kyslosť vyjadrená obsahom kyseliny olejovej je maximálne 1,5 gramu na 100 gramov.

Vo fáze prvého uvedenia na trh je hodnota peroxidového čísla nižšia alebo sa rovná 16 miliekvivalentom peroxidového kyslíka na 1 kg olivového oleja.

Olej „Huile d’olive de Corse“/„Huile d’olive de Corse – Oliu di Corsica“ s označením „zber pôvodnou metódou“ má tieto doplňujúce vlastnosti: oblá a plná chuť, typická a dominantná vôňa charakteristická pre: čierne olivy, suché seno, suché plody (mandle, orechy, lieskové orechy), kvety macchie, huby a lesný podrast.

Pri prvom uvedení na trh je ostrosť a horkosť nižšia alebo sa rovná 1 na stupnici zmyslového hodnotenia podľa IOC.

3.3.   Krmivo (len pri výrobkoch živočíšneho pôvodu) a suroviny (len pri spracovaných výrobkoch)

Olivový olej pochádza najmä z týchto odrôd:

Sabine (tiež označovaná ako Sabina, Aliva Bianca, Biancaghja), Ghjermana (tiež označovaná ako Ghjermana di Balagna, di Casinca, Nieladja), Capanace (tiež označovaná ako Raspulada/Raspuluta), Zinzala (tiež označovaná ako Pinzarole), Aliva Néra (tiež označovaná ako Ghjermana du Sud, d’Alta Rocca), Curtinese (tiež označovaná ako Pendola).

3.4.   Špecifické kroky výroby, ktoré sa musia uskutočniť vo vymedzenej zemepisnej oblasti

Všetky úkony týkajúce sa produkcie surovín a výroby olivového oleja sa uskutočňujú vo vymedzenej zemepisnej oblasti.

3.5.   Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

3.6.   Špecifické pravidlá označovania výrobku, na ktorý sa vzťahuje registrovaný názov

Okrem povinných údajov stanovených predpismi o označovaní a obchodnej úprave potravín musí etiketa olejov s chráneným označením pôvodu „Huile d’olive de Corse“/„Huile d’olive de Corse – Oliu di Corsica“ obsahovať tieto informácie:

| — | názov označenia „Huile d’olive de Corse“/„Huile d’olive de Corse – Oliu di Corsica“, |
| --- | --- |

—

názov označenia „Huile d’olive de Corse“/„Huile d’olive de Corse – Oliu di Corsica“,

| — | údaj „zber pôvodnou metódou“ bezprostredne za názvom označenia, v prípade olejov z olív zbieraných po prirodzenom opadnutí, |
| --- | --- |

—

údaj „zber pôvodnou metódou“ bezprostredne za názvom označenia, v prípade olejov z olív zbieraných po prirodzenom opadnutí,

| — | údaj: „appellation d’origine protégée“ (chránené označenie pôvodu), |
| --- | --- |

—

údaj: „appellation d’origine protégée“ (chránené označenie pôvodu),

| — | symbol CHOP Európskej únie. |
| --- | --- |

—

symbol CHOP Európskej únie.

Tieto údaje musia byť uvedené v tom istom zornom poli.

Musia byť napísané viditeľným, čitateľným, nezmazateľným a dostatočne veľkým písmom, ktoré musí na ploche, na ktorej je vytlačené, dobre vynikať, aby sa tieto údaje dali jasne odlíšiť od všetkých ostatných písomných alebo obrázkových informácií.

Etiketa s údajom „zber pôvodnou metódou“ obsahuje informáciu o tom, že tieto oleje pochádzajú z olív zbieraných po prirodzenom opadnutí.

4.   Stručné vymedzenie zemepisnej oblasti

Zemepisná oblasť označenia pôvodu „Huile d’olive de Corse“/„Huile d’olive de Corse – Oliu di Corsica“ zodpovedá celému územiu Korziky okrem týchto obcí: Aiti, Albertacce, Alzi, Asco, Aullène, Bastelica, Bocognano, Bustanico, Calacuccia, Cambia, Campana, Carcheto-Brustico, Carpineto, Carticasi, Casamaccioli, Casanova, Ciamanacce, Corscia, Cozzano, Cristinacce, Erone, Evisa, Felce, Ghisoni, Guagno, Guitera-les-Bains, Lano, Lozzi, Mausoléo, Mazzola, Muracciole, Novale, Olmi-Cappella, Ortale, Orto, Palneca, Pastricciola, Perelli, Pianello, Piazzali, Piedipartino, Pie-d'Orezza, Pietricaggio, Piobetta, Pioggiola, Poggiolo, Quasquara, Quenza, Renno, Rezza, Rusio, Saliceto, Sampolo, San-Lorenzo, Soccia, Tarrano, Tasso, Tavera, Tolla, Valle-d'Alesani, Vallica, Vivario, Zicavo.

5.   Súvislosť so zemepisnou oblasťou

Korzika sa nachádza medzi 41. a 43. stupňom severnej šírky, 160 km od pobrežia Provensálska. Je to hornatý, predĺžený ostrov orientovaný v smere sever – juh s priemernou nadmorskou výškou 568 metrov a veľmi členitým terénom.

Z geologického hľadiska pôdy, na ktorých sa pestujú olivovníky, pochádzajú najmä z rozpadu dvoch hlavných odlišných hornín (žuly a bridlice, vápencovej hlušiny vo výplniach, len v najjužnejšej časti). Výsledné pôdne druhy sú chudobné pôdy s plytkým horizontom a nízkym obsahom hliny, no tiež vyprahnuté pôdy s nízkou zásobou vody. Zásobovanie stromov vodou je tak úplne závislé od množstva zrážok, výrazne kolísajúceho v závislosti od rokov a mikroregiónov, pre ktoré je charakteristická prevládajúca stredomorská klíma s dlhým obdobím sucha v letnom období trvajúcim asi päť mesiacov.

Vlastnosti týchto pôd sú výrazne poznačené eróziou, podporenou sklonom svahu.

Okrem letného sucha sa klíma vyznačuje teplotami priaznivými pre olivovník, miernymi zimami, horúcimi letami, silným slnečným žiarením, ale aj vplyvom mora, ktoré poskytuje dôležitú vlhkosť.

Úrodu olivovníkov tiež podmieňuje teplota: vyššie položený terén znamená výskyt mrazu od určitej priemernej nadmorskej výšky, pričom tento výškový limit závisí od expozície svahov.

Oblasti pestovania olivovníkov sa tam nerozvinuli z dôvodu výskytu mrazov.

Hlavná zóna pestovania olivovníkov sa nachádza vo vegetačnom stupni od 0 do 400 metrov na severnom svahu a do 600 metrov na južnom svahu, charakterizuje ju pásmo duba korkového a duba cezmínového s borovicou píniou, vresom, jahodovcom, myrtou, rakytníkom, čimilkou a jamovcom úzkolistým.

Olivovník má na ostrove dlhú históriu, ktorá predstavuje základ pestovania olivovníka na ostrove. Táto história tiež vysvetľuje do značnej miery pôvod pestovaných odrôd: Sabine, ktorá je najrozšírenejšia na Korzike, no najmä sa nachádza v regióne Balagne, je odroda z miestneho výberu a pochádza výlučne z divých olivovníkov. Podobne odroda Capance, ktorá je dominantná v regióne Cap Corse, vzišla z miestneho výberu. Zdá sa, že táto odroda sa dokáže prispôsobiť menej priaznivým podmienkam. Stromy odrody Capance nachádzajúce sa v regióne Cap Corse pravidelne čelia silným vetrom a jemným dažďom.

Najnovšie práce ukázali, že niektoré odrody sú toskánskeho pôvodu („Ghjermana“ a „Ghjermana di Balagna“) a iné, ako napríklad Zinzala, pochádzajú z hybridizácie medzi miestnymi divokými olivovníkmi a zavedenými odrodami.

Tieto hlavné odrody sa tak usadili a rozmnožili najčastejšie spoločne v oblastiach s vyhovujúcimi pôdnymi a klimatickými podmienkami. Vek stromov dnes potvrdzuje súlad týchto odrôd so zemepisným prostredím, v ktorom sa nachádzajú, a nespornú súvislosť s územím.

Výroba oleja „Huile d’olive de Corse“/„Huile d’olive de Corse – Oliu di Corsica“ je založená na pôvodných metódach zvlášť prispôsobených prostrediu:

| — | Spôsob pestovania bol a zostáva naďalej v úzkom vzťahu s prostredím: nízka hustota v sadoch a neskorý zber. Ponechanie olív na strome do neskorých fáz ešte zvýrazňuje jav nepravidelnej produkcie (úrody). |
| --- | --- |

—

Spôsob pestovania bol a zostáva naďalej v úzkom vzťahu s prostredím: nízka hustota v sadoch a neskorý zber. Ponechanie olív na strome do neskorých fáz ešte zvýrazňuje jav nepravidelnej produkcie (úrody).

| — | Olivy sa zbierali tradične zrážaním, zberom priamo zo stromu alebo zberom zo zeme v závislosti od sektora, objemu zberu, odrôd olív a sezónnych podmienok. Zber zo zeme bol najčastejšie používaný spôsob zberu. V súčasnosti ho už pestovatelia nepoužívajú a na zber im slúžia siete alebo iné nádoby zavesené pod stromom.
  Obdobie zberu olív nastáva v čase v súlade s časom kvitnutia rôznych odrôd. |
| --- | --- |

—

Olivy sa zbierali tradične zrážaním, zberom priamo zo stromu alebo zberom zo zeme v závislosti od sektora, objemu zberu, odrôd olív a sezónnych podmienok. Zber zo zeme bol najčastejšie používaný spôsob zberu. V súčasnosti ho už pestovatelia nepoužívajú a na zber im slúžia siete alebo iné nádoby zavesené pod stromom.

Obdobie zberu olív nastáva v čase v súlade s časom kvitnutia rôznych odrôd.

| — | Mletie sa dnes vykonáva omnoho rýchlejšie ako pôvodne. Táto dĺžka času, ktorá bola v značnej miere príčinou vysokej kyslosti oleja, sa dnes výrazne znížila vďaka lepšej kapacite a modernizácii lisovní. Niekedy je však dlhšia ako na kontinente v dôsledku odľahlosti olivových sadov a zvyklostí pestovateľov. |
| --- | --- |

—

Mletie sa dnes vykonáva omnoho rýchlejšie ako pôvodne. Táto dĺžka času, ktorá bola v značnej miere príčinou vysokej kyslosti oleja, sa dnes výrazne znížila vďaka lepšej kapacite a modernizácii lisovní. Niekedy je však dlhšia ako na kontinente v dôsledku odľahlosti olivových sadov a zvyklostí pestovateľov.

Celkové zlepšenie výkonnosti spôsobu zberu a lisovní umožnilo zvýšiť kvalitu olivového oleja.

Olej „Huile d’olive de Corse“/„Huile d’olive de Corse – Oliu di Corsica“ sa vyznačuje miernou ostrosťou a pikantnosťou. Vôňa môže byť jemná a komplexná.

Vďaka výskytu rozličnej prirodzenej vegetácie v blízkosti olivových sadov možno v konečnom výrobku objaviť vôňu mandlí a sena, ako aj komplexnú vôňu macchie v oleji s označením „Huile d’olive de Corse“/„Huile d’olive de Corse – Oliu di Corsica“ následne doplneným údajom „zber pôvodnou metódou“.

Olej sa používa na výživu, liečbu a mnohé náboženské alebo svetské rituály, tvorí neoddeliteľnú súčasť života na ostrove a je uznávaný pre svoju kvalitu.

Osobitosť pestovania olivovníkov na Korzike spočíva tiež v rozmanitosti starých a endemických odrôd.

Odrody olív malých veľkostí, ktoré sú menej vhodné na priamu spotrebu, tradícia výroby oleja a nie olív na priamu konzumáciu sú faktory, ktoré vysvetľujú využitie všetkých sadov v mikroregiónoch tejto zemepisnej oblasti výlučne na výrobu olivového oleja.

Typické vlastnosti olivového oleja „Huile d’olive de Corse“/„Huile d’olive de Corse – Oliu di Corsica“ sú výsledkom kombinácie zachovania určitej tradície a zavedenia modernej výroby v konkrétnom prirodzenom prostredí.

Olivovník prirodzene kolonizoval rôzne oblasti, z čoho vyplynul aj v dôsledku selektívneho výberu a hybridizácie veľký počet odrôd na relatívne malom území, čo predstavuje osobitosť v porovnaní s inými stredomorskými olivovníkovými oblasťami, ktoré sú skôr jednoodrodové alebo viacodrodové s dominantnou odrodou.

Bez ohľadu na vlastné charakteristiky sú stromy obhospodarované rovnakým spôsobom a majú rovnaké klimatické podmienky, z čoho vyplýva pomalý vývoj surovín v osobitnom prostredí.

Ponechanie olív na strome do neskorých fáz, keďže v týchto oblastiach pestovania olivovníka sa nevyskytujú mrazy, je jedným z kľúčových faktorov pre typické vlastnosti oleja „Huile d’olive de Corse“/„Huile d’olive de Corse – Oliu di Corsica“, vďaka čomu olivy získajú vône okolitých druhov vegetácie, najmä macchie, teda vône, ktoré sú špecifické pre olej s označením „Huile d’olive de Corse“/„Huile d’olive de Corse – Oliu di Corsica“ následne doplneným údajom „zber pôvodnou metódou“.

Vzájomná závislosť miestnych a špecifických prírodných a ľudských zložiek prispieva v prípade produktu k zníženiu miery premenlivosti, ktorá je daná odrodou, pôdou alebo expozíciou a pripisuje oleju „Huile d’olive de Corse“/„Huile d’olive de Corse – Oliu di Corsica“ originálne rysy spoločné pre výrobu oleja na celom ostrove.

Odkaz na uverejnenie špecifikácie

https://info.agriculture.gouv.fr/gedei/site/bo-agri/document_administratif-321d4041-7315-4b9a-b481-75a9f3b43222

---

(1)  Ú. v. EÚ L 179, 19.6.2014, s. 17.

---